nahid-hub/BLUGE-bengali-wikipedia-section-title-prediction huggingface dataset:
ডক্টর চক্রবর্তী বর্তমানে শিকাগোর ইলিনয় বিশ্ববিদ্যালয় অফ মেডিসিনের অণুজীব বিজ্ঞান এবং রোগের অনাক্রম্যতা বিষয়ের একজন বিশিষ্ট অধ্যাপক। একজন অগ্রগণ্য বিশিষ্ট বিজ্ঞানী ছাড়াও আনন্দমোহন চক্রবর্তী বিচারক, সরকার এবং জাতিসংঘের উপদেষ্টা ছিলেন। তিনি জাতিসংঘের শিল্প উন্নয়ন সংস্থা কমিটির অন্যতম প্রতিষ্ঠাতা সদস্য ছিলেন। এই সংস্থা যখন জেনেটিক ইঞ্জিনিয়ারিং এবং বায়োটেকনোলজির আন্তর্জাতিক কেন্দ্র প্রতিষ্ঠার প্রস্তাব করেছিল, তখন থেকেই তিনি এর বৈজ্ঞানিক উপদেষ্টা পরিষদের সদস্য হয়েছিলেন। তিনি মার্কিন সরকারের ন্যাশনাল ইনস্টিটিউট অফ হেলথ (এনআইএইচ)-এর অধ্যয়ন বিভাগের সদস্য, জাতীয় বিজ্ঞান একাডেমির জীববিজ্ঞান বোর্ডের সদস্য এবং জাতীয় গবেষণা কাউন্সিলের বায়োটেকনোলজি বিভাগের সদস্য হিসাবে কাজ করেছেন।

তিনি সুইডেনের স্টকহোম এনভায়রনমেন্ট ইনস্টিটিউটেও গবেষণা করেছেন । তিনি অনেক শিক্ষা প্রতিষ্ঠান বৈজ্ঞানিক উপদেষ্টা কমিটির সদস্য হিসেবে কাজ করেছেন, যেমন- মিশিগান বায়োটেকনোলজি ইনস্টিটিউট, মন্টানা স্টেট ইউনিভার্সিটি, বায়োফিল্ম ইঞ্জিনিয়ারিং কেন্দ্র, মিশিগান স্টেট ইউনিভার্সিটির মাইক্রোবিয়াল ইকোলজি সেন্টার, কানাডার অ্যালবার্টা, ক্যালগারি প্রদেশের কানাডিয়ান ব্যাকটেরিয়াজনিত রোগ নেটওয়ার্ক সংস্থা ইত্যাদি। ডাঃ চক্রবর্তী ব্রাসেল্‌সের ন্যাটো বা উত্তর আটলান্টিক নিরাপত্তা জোটের বাণিজ্যিক উপদেষ্টা গ্রুপের সদস্য হিসাবেও কাজ করেছেন। তিনি আইনস্টাইন ইনস্টিটিউট ফর সায়েন্স-এর স্বাস্থ্য এবং বিচারবিভাগের পরিচালনা পর্ষদের সদস্য।

সঠিক অনুচ্ছেদ শিরোনাম কোনটি?
titleA. গবেষণাকর্ম
titleB. কর্মজীবন
titleC. সম্মাননা
titleD. জন্ম ও শিক্ষাজীবন
উত্তর: titleB
১৯৪৭ সালের ১৫ আগস্ট ভারত যুক্তরাজ্যের কাছ থেকে স্বাধীনতা অর্জন করে কমনওয়েলথ অফ নেশনস-এর অধিভুক্ত একটি অধিরাজ্য বা ডোমিনিয়নে পরিণত হয়। যদিও ভারতের ডোমিনিয়ন মর্যাদা ছিল সাময়িক। কারণ, ভারতের রাজনৈতিক নেতারা আগেকার ঔপনিবেশিক রাজশক্তিকে চিরকালের জন্য ভারতের সর্বোচ্চ পদে দেখতে চাননি।

ভারতে ব্রিটিশ রাজশক্তির প্রতিনিধি ছিলেন গভর্নর-জেনারেল। এই পদে প্রথম নিযুক্ত হ্ন অ্যাডমিরাল অফ দ্য ফ্লিট লুই মাউন্টব্যাটেন। তিনিই ছিলেন ভারতের শেষ ব্রিটিশ ভাইসরয়। কিছুদিন পরে মাউন্টব্যাটেনের স্থলাভিষিক্ত হন চক্রবর্তী রাজাগোপালাচারী। তিনিই একমাত্র ভারতীয় যিনি ভারতে ব্রিটিশ গভর্নর-জেনারেলের পদ অলংকৃত করেছিলেন। ইতিমধ্যে স্বাধীন ভারতের সংবিধান রচনার জন্য ড. রাজেন্দ্র প্রসাদের নেতৃত্বে গঠিত হয় ভারতীয় গণপরিষদ। ভারতের সংবিধান সাক্ষরিত হয় ১৯৪৯ সালের ২৬ নভেম্বর। এই সংবিধান কার্যকর হয় ১৯৫০ সালের ২৬ জানুয়ারি।

নতুন সংবিধানে ভারতকে একটি প্রজাতন্ত্র ঘোষণা করা হয়। এই সংবিধান বলে, গভর্নর-জেনারেলের পদ ও রাজার ক্ষমতা অবলুপ্ত করা হয়। পরিবর্তে একটি নতুন রাষ্ট্রপতির পদ চালু করা হয়। ড. রাজেন্দ্র প্রসাদ ভারতের প্রথম রাষ্ট্রপতি হন।
ভারতে ব্রিটিশরাজের কর্তৃত্বের অবসান ঘটলেও, ভারতের রাজনৈতিক নেতৃবৃন্দ চেয়েছিলেন যে, ভারত কমনওয়েলথ-এর সদস্যপদ বজায় রাখুক। এর আগে কোনো দেশ প্রজাতন্ত্র ঘোষিত হলে, তা আর কমনওয়েলথ-এর সদস্য থাকত না। কিন্তু অন্যান্য কমনওয়েলথ-সদস্যদের সঙ্গে আলোচনার পর ব্রিটেনের রাজা (বা রানি) কমনওয়েলথ-এর আনুষ্ঠানিক প্রধানে পরিণত হয়েছিলেন। তাই ভারতীয় সাংবিধানিক ব্যবস্থায় রাজার ক্ষমতা বিলুপ্ত হলেও, ভারতের কমনওয়েলথ-সদস্যপদ বজায় রাখতে কোনো অসুবিধা হয়নি। ভারতের পরেও অনেক দেশ যুক্তরাজ্যের কাছ থেকে স্বাধীনতা অর্জন করে কমনওয়েলথ-এর সদস্য থেকে যায়।

সঠিক অনুচ্ছেদ শিরোনাম কোনটি?
titleA. কার্যনির্বাহী ক্ষমতা
titleB. উৎস
titleC. যোগ্যতা
titleD. নির্বাচন প্রক্রিয়া
উত্তর: titleB
কম্পিউটার বিজ্ঞানের প্রাণকেন্দ্রে অবস্থিত কম্পিউটার নামের যন্ত্র। কম্পিউটার না থাকলে কম্পিউটার বিজ্ঞান গণিতের একটি তাত্ত্বিক শাখা হয়ে থাকত। কম্পিউটার বিজ্ঞানীদেরকে তাই কম্পিউটারের বিভিন্ন অংশ, তাদের কাজ ও পারস্পরিক মিথস্ক্রিয়া সম্পর্কে ধারণা রাখতে হয়। কম্পিউটার স্থাপত্য সম্পর্কে ধারণা থাকলে কোন প্রোগ্রামের কাঠামো যাতে এটি একটি একটি বাস্তব মেশিনে দ্রুত নির্বাহ করা যায়। কোন কাজের জন্য কম্পিউটার নির্বাচনের ক্ষেত্রে সিপিইউ ক্লকের দ্রুতি, মেমরির আকার, ইত্যাদি ব্যাপার বুঝতেও কম্পিউটার স্থাপত্যের জ্ঞান কাজে আসে।

কম্পিউটার স্থপতিরা নতুন নতুন কম্পিউটার ব্যবস্থা নকশায়ন ও বিশ্লেষণ করেন। তারা কম্পিউটারের গতি, সংরক্ষণ ক্ষমতা ও নির্ভরযোগ্যতা কীভাবে বাড়ানো যায় এবং খরচ ও শক্তির ব্যবহার কীভাবে কমানো যায়, তা নিয়ে গবেষণা করেন। এ কাজে তারা হার্ডওয়্যার ও সফটওয়্যার প্রতিমানের (মডেল) সাহায্য নেন। অনেক ক্ষেত্রেই তারা কম্পিউটার হার্ডওয়্যার প্রকৌশলীদের সাথে মিলে নতুন কম্পিউটার বানানোয় অংশ নেন, কেননা তাদের স্থাপত্য প্রতিমানগুলি (মডেলগুলি) অনেকাংশেই কম্পিউটারের বর্তনীবিন্যাসের ওপর নির্ভর করে। অনেক কম্পিউটার স্থপতি বিশেষায়িত প্রয়োগ যেমন ছবি প্রক্রিয়াকরণ, সিগনাল প্রক্রিয়াকরণ, ইত্যাদির জন্য কম্পিউটার নকশায়ন করেন, যাতে বেশি কর্মক্ষমতা, নিম্ন দাম কিংবা উভয়ই সম্ভব হয়। কম্পিউটার স্থাপত্যে আলোচিত বিষয়গুলির মধ্যে রয়েছে:


সঠিক অনুচ্ছেদ শিরোনাম কোনটি?
titleA. অপারেটিং সিস্টেম
titleB. কম্পিউটার স্থাপত্য
titleC. লক্ষ্য
titleD. গণনামূলক বিজ্ঞান
উত্তর: titleB
রাজনৈতিক দাবি দাওয়া আদায়ের জন্য রাজা রাধাকান্ত প্রমুখের নেতৃত্বাধীন "ল্যান্ড হোল্ডারস সোসাইটি" এবং রামগোপাল ঘোষ, প্যারিচাঁদ প্রভৃতি শিক্ষিত বাঙালি বুদ্ধিজীবীদের পরিচালনাধীন "ব্রিটিশ ইন্ডিয়া সোসাইটি" মিলে গিয়ে ১৮৫১ খ্রিষ্টাব্দের ১৪ সেপ্টেম্বর "ন্যাশন্যাল অ্যাসোসিয়েশন" নামে একটি প্রতিষ্ঠান তৈরি হয় । এরপর ১৮৫১ খ্রিষ্টাব্দের ২৯ অক্টোবর এই প্রতিষ্ঠানটির নাম বদল করে রাখা হয় ব্রিটিশ ইন্ডিয়ান অ্যাসোসিয়েশন ।

ব্রিটিশ ইন্ডিয়ান অ্যাসোসিয়েশন প্রতিষ্ঠার সাথে সাথেই হরিশ্চন্দ্র এই সভার সদস্য হননি । তিনি ১৮৫২ খ্রিষ্টাব্দের আগস্ট মাসে এই প্রতিষ্ঠানের সদস্য নির্বাচিত হন । এরপর তিনি ১৮৬১ খ্রিষ্টাব্দের জুন মাস অর্থাৎ তার মৃত্যু অবধি এই প্রতিষ্ঠানের সাথে ঘনিষ্ঠভাবে যুক্ত ছিলেন । দীর্ঘকাল তিনি এই প্রতিষ্ঠানের অবৈতনিক সহকারী সম্পাদক ছিলেন ।

সঠিক অনুচ্ছেদ শিরোনাম কোনটি?
titleA. পরিবার
titleB. কর্মজীবন
titleC. হিন্দু পেট্রিয়ট
titleD. ব্রিটিশ ইন্ডিয়ান অ্যাসোসিয়েশন
উত্তর: titleD
অধিকাংশ ডাঙ্গায় বসবাসকারী কচ্ছপ তৃণভোজী। তারা ঘাস, আগাছা, পাতা, ফুল এবং কিছু ফল খেয়ে বেঁচে থাকে। যদিও কিছু সর্বভূক কচ্ছপও এই পরিবারে আছে। পোষ্য কচ্ছপরা সাধারণত ঘাস, পাতা, আগাছা এবং কিছু ফুল খায়। কিছু প্রজাতি তাদের বাসস্থানে প্রাপ্ত কীটপতঙ্গ এবং মৃতদেহও খেয়ে থাকে। তৃণভোজী কচ্ছপদের অতিরিক্ত আমিষ খাওয়া স্বাস্থ্যের জন্য ক্ষতিকর এবং খোলস বিকৃতিসহ অন্যান্য স্বাস্থ্যগত জটিলতা সৃষ্টি করে থাকে। যেহেতু প্রত্যেক প্রজাতির কচ্ছপের পুষ্টির চাহিদা ভিন্ন রকমের হয়ে থাকে তাই তাদের খাবার নিয়ে পর্যাপ্ত গবেষণা করা দরকার।

সঠিক অনুচ্ছেদ শিরোনাম কোনটি?
titleA. খাবার
titleB. জীবনবৃত্তান্ত
titleC. ধর্মীয় দৃষ্টিকোণ
titleD. লিঙ্গ দ্বিরূপতা
উত্তর: titleA
১৯২৪ সালে ঢাকার কিশোরীলাল জুবিলী স্কুল থেকে অজিত দত্ত প্রবেশিকা পরীক্ষায় পাস করেন এবং জগন্নাথ কলেজে বর্তমান জগন্নাথ বিশ্ববিদ্যালয় ভর্তি হন। উচ্চ মাধ্যমিক পাস করে ১৯২৬ সালে তিনি কলকাতা চলে যান এবং বিদ্যাসাগর কলেজে ইংরেজি বিষয়ে অনার্সে ভর্তি হন। কিন্তু কিছুদিনের মধ্যেই তার বড় ভাই মারা গেলো ঢাকায় ফিরে আসেন এবং ঢাকা বিশ্ববিদ্যালয়ে বাংলা ও সংস্কৃত বিভাগে ভর্তি হন। অজিত দত্ত ঢাকা বিশ্ববিদ্যালয় থেকে ১৯২৮ সালে বি.এ এবং ১৯৩০ সালে এম.এ পরীক্ষায় প্রথম শ্রেণিতে প্রথম স্থান অধিকার করেন।

সঠিক অনুচ্ছেদ শিরোনাম কোনটি?
titleA. রচিত গ্রন্থ
titleB. শিক্ষাজীবন
titleC. জন্ম ও পরিবার
titleD. সাহিত্যজীবন
উত্তর: titleB
মানবহিতৈষণা অনুশীলন একটি অনানুষ্ঠানিক মতাদর্শ; এটা হল "মানব কল্যাণকে উন্নীত করার জন্য মানুষের কর্তব্যের মতবাদ।"

মানবহিতৈষণা একটি দৃষ্টিভঙ্গির উপর ভিত্তি করে গড়ে উঠেছে। এই দৃষ্টিভঙ্গি অনুসারে সকল মানুষ সম্মান ও মর্যাদার যোগ্য এবং তাদের সাথে সমান আচরণ করা উচিত। অতএব বলা যায়, পরহিতব্রতী ব্যক্তি সমগ্র মানবতার কল্যাণে কাজ করে। এটা উপজাতীয়তা এবং জাতিগত জাতীয়তাবাদকে চিহ্নিতকারক "আমরা বনাম তারা" মানসিকতার বিপরীত দৃষ্টিভঙ্গি।। পরহিতব্রতী দাসত্ব, মৌলিক ও মানবাধিকার লঙ্ঘন, এবং ত্বকের রঙ, ধর্ম, পূর্বপুরুষ, বা জন্মস্থান স্থান নিয়ে বৈশিষ্ট্যের ভিত্তিতে বৈষম্য ঘৃণার দৃষ্টিতে দেখে। মানবহিতৈষণা একজন মানুষকে প্রাকৃতিক কিংবা মানসৃষ্ট দুর্যোগে অন্যের জীবন বাঁচানো, দুঃখকষ্ট দূর এবং মানুষের মর্যাদা উন্নীত করতে পরিচালিত করে। আন্দোলন ও রাজনৈতিক বিভিন্ন মাত্রা দ্বারা প্রভাবান্বিত হয়ে সাধারণ জনগণ মানবহিতৈষণা গ্রহণ করে। আলবার্ট শোয়াইতজারের উদ্ধৃতি দিয়ে অনানুষ্ঠানিক মতাদর্শের পরিমাপ করা যেতে পারে: "কখনও কোনও উদ্দেশ্যে মানুষকে বিপদে না ফেলাই হচ্ছে মানবহিতৈষণার গঠন উপাদান।"

সঠিক অনুচ্ছেদ শিরোনাম কোনটি?
titleA. ঐতিহাসিক উদাহরণ
titleB. একটি সর্বজনীন মতবাদ
titleC. একটি অনানুষ্ঠানিক মতাদর্শ
titleD. ডিজিটাল মানবহিতৈষণা
উত্তর: titleC
আবদুল ওয়াজেদ চৌধুরী বাংলাদেশ আওয়ামীলীগের কেন্দ্রীয় কার্যনির্বাহী পরিষদের সাবেক সদস্য, জেলা আওয়ামীলীগের সাবেক সভাপতি ও ভাষা সৈনিক। তিনি ১৯৪৭ পরবর্তী সময়ে বিচার বিভাগের সরকারি চাকরি (মুন্সেফ) ইস্তফা দেন। ১৯৫৪ সালের যুক্তফ্রন্টের নির্বাচনে আওয়ামী মুসলিম লীগের প্রার্থী হিসেবে রাজবাড়ি-গোয়ালন্দ এলাকা থেকে এমএলএ নির্বাচিত হন তিনি। রাজবাড়ী-১ (সদর-গোয়ালন্দ) আসন থেকে তিনি বাংলাদেশ আওয়ামী লীগের প্রার্থী হয়ে ১৯৯১ সালের পঞ্চম জাতীয় সংসদ নির্বাচনে সংসদ সদস্য নির্বাচিত হয়েছিলেন।

সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. আরও দেখুন
titleC. মৃত্যু
titleD. রাজনৈতিক ও কর্মজীবন
উত্তর: titleD
"যথাতে সংযোগ হয় বিয়োগ অবশ্য ।
শরীর অনিত্য জান মরণ অবশ্য।।" মহাভারতের এরকম হাজারও শ্লোকের রচরিতা ব্যাসদেব । মহাভারত হতে জানা যায় যে ইনি মহাভারত লিপিবদ্ধ করার জন্য ব্রহ্মার কাছে একজন লিপিকার নিয়োগের পরামর্শ গ্রহণ করতে গেলে ব্রহ্মা গণেশকে নিয়োগ করতে বলেন । গণেশ এই শর্তে লিপিকার হতে সম্মত হলেন যে, লিপিবদ্ধ করার সময় ইনি ক্ষণমাত্রও থামবেন না । ব্যাস তাতে রাজি হয়ে অপর একটি শর্ত জুড়ে দিয়ে বললেন যে , গণেশ কোনো বাক্যের অর্থ সম্পূর্ণ না বুঝে লিপিবদ্ধ করতে পারবেন না । এরপর গণেশ এই শর্তে রাজি হলে মহাভারত লিখা শুরু হয় । ব্যাসদেব তার শ্লোক রচনার মাঝে মাঝে কিছু জটিল শ্লোক রচনা করতেন -- গণেশ এই শ্লোকগুলির অর্থ বুঝে লিখতে যে সময় ব্যয় করতেন, সেই সময়ের মধ্যে ব্যাসদেব আরও অনেক শ্লোক বানিয়ে ফেলতেন।
সঠিক অনুচ্ছেদ শিরোনাম কোনটি?
titleA. মহাভারত রচন
titleB. মহাভারত ও ব্রহ্মসূত্র রচনায় হিন্দুধর্মের শাস্ত্রীয় সমন্বয়
titleC. বেদ বিভাগকর্তা
titleD. এবং ব্রহ্মসূত্র
উত্তর: titleA
মাটির শ্রেণীবিন্যাস পদ্ধতিতে পৃষ্ঠমৃত্তিকা "ও দিকচক্রবাল বা এ দিকচক্রবাল" নামে পরিচিত, সুতরাং এটি একেবারে শীর্ষ স্তর।

যুক্তরাজ্যে বাণিজ্যিকভাবে সহজলভ্য পৃষ্ঠমৃত্তিকা (উৎপাদিত বা প্রাকৃতিকভাবে ঘটে) ২০১৫ সালের বর্তমান সংস্করণসহ ব্রিটিশ মান বিএস ৩৮৮২ তে শ্রেণিবদ্ধ করা হয়েছে। মানের চূড়ান্ত শ্রেণিবিন্যাসের সাথে পৃষ্ঠমৃত্তিকার কয়েকটি শ্রেণিবিন্যাস রয়েছে যা নির্দিষ্ট প্রান্তিক মানদণ্ড পূরণ করার জন্য কতগুলো উপাদান প্রয়োজন যেমন, পুষ্টি উপাদান, এক্সট্র্যাকটেবল ফাইটোটক্সিক উপাদানসমূহ, কণার আকার বিতরণ, জৈব পদার্থের পরিমাণ, কার্বন: নাইট্রোজেন অনুপাত, বৈদ্যুতিক পরিবাহিতা, ইগনিশন ক্ষয়, পিএইচ, রাসায়নিক এবং ভৌত দূষণ। পৃষ্ঠমৃত্তিকা ব্রিটিশ মান এবং ইউরোপীয় আদর্শ বিএস ইএন ১২৫৭৯:২০১৩ মৃত্তিকা সংস্কারক এবং ক্রমবর্ধমান মিডিয়া - নমুনা অনুসারে নমুনাযুক্ত হওয়া উচিত। আবাসিক এলাকার জন্য বাগান তৈরির সময় পৃষ্ঠমৃত্তিকা যথাযথভাবে প্রত্যয়িত মৃত্তিকার একটি স্তর দ্বারা আচ্ছাদিত হওয়া উচিত যা অন্তমৃত্তিকার জন্য ব্রিটিশ মান বিএস ৮৬০১:২০১৩ দ্বারা  নির্দিষ্টকৃত এবং ব্যবহারের জন্য আবশ্যিক শর্ত।

এটি সর্বদা পরামর্শ দেওয়া হয় যে নির্মাণ প্রকল্পগুলির জন্য পৃষ্ঠমৃত্তিকার ডিএফআরএ রিপোর্ট অনুসারে সামঞ্জস্য রেখে স্থাপন করা, নির্মাণ এলাকার মাটির টেকসই ব্যবহারের জন্য নির্মাণ  কোড মেনে চলা উচিত।

সঠিক অনুচ্ছেদ শিরোনাম কোনটি?
titleA. শ্রেণিবিন্যাস
titleB. বাণিজ্যিক ব্যবহার
titleC. সংরক্ষণ
titleD. কার্বন থেকে নাইট্রোজেন অনুপাত
উত্তর: titleA
ব্যাটসম্যান, অধিনায়ক, দল নির্বাচক, লেখক, প্রশাসক - প্রতিটি ক্ষেত্রেই ডোনাল্ড ব্র্যাডম্যান নিজেকে খ্যাতির তুঙ্গে নিয়ে যান। জেফ থমসন মন্তব্য করেছিলেন যে, ডনের বিপক্ষে বোলিং করার বিষয়টি তার জন্যে সেরা মুহূর্ত ছিল। ১৯৭৭-৭৮ মৌসুমে অ্যাডিলেডে সফরকারী ভারত দলের বিপক্ষে খেলাকালে ঘটে। থমসনের ভাষায়, স্যার ডন স্যুট পরিহিত অবস্থায় কোন প্যাড বা গ্লাভসবিহীন অবস্থায় শুধুমাত্র ব্যাট নিয়ে দাড়িয়েছিলেন। তখন তার বয়স ৭০-এর কাছাকাছি এবং প্রায় ৩০ বছর তিনি ব্যাট ছাড়া দিনাতিপাত করেছিলেন। তাসত্ত্বেও, তিনি চমৎকার খেলেছিলেন।

২০ বছরব্যাপী খেলোয়াড়ী জীবনে ক্রমাগত রান সংগ্রহ করে ব্র্যাডম্যান নিজেকে এমন একটি পর্যায়ে নিয়ে গিয়েছিলেন যে, সাবেক অস্ট্রেলীয় অধিনায়ক বিল উডফুলের কণ্ঠ থেকে ‘অস্ট্রেলিয়ার তিনজন ব্যাটসম্যানের সমতুল্য’ শব্দগুচ্ছ নিঃসৃত হয়েছিল। ইংল্যান্ড দলের বডিলাইন নামীয় বিতর্কিত কৌশল গ্রহণের ফলে তার রানের ধারা কিছু বক্রতায় রূপ নেয়।

অধিনায়ক ও প্রশাসক হিসেবে ব্র্যাডম্যান আক্রমণাত্মক ও বিনোদনধর্মী ক্রিকেট খেলায় আগ্রহী ছিলেন। অনেকবার তিনি দর্শকদের কাছ থেকে বাহ্বা পেয়েছেন। তোষামোদকে তিনি একেবারেই ঘৃণা করতেন। এরফলে, অন্যদের সাথে তার বেশ তিক্ততাপূর্ণ সম্পর্ক গড়ে উঠে। জটিল কিন্তু ক্ষিপ্রগতিসম্পন্ন ব্যক্তি হিসেবে জোড়ালো ব্যক্তিগত সম্পর্ক গড়ার দিকে মনোযোগী ছিলেন না।

ব্যক্তিগত সফলতায় মনোযোগ দেয়ার কারণে কয়েকজন দলীয় সঙ্গী, প্রশাসক ও সাংবাদিকদের সাথে আন্তরিকতাশূন্য পরিবেশের সৃষ্টি করে। তাদের মতে, তিনি উদাসীন ও সাবধানী ছিলেন। দ্বিতীয় বিশ্বযুদ্ধের পর খেলার জগৎ থেকে অনিচ্ছাসত্ত্বেও দূরে থাকার পর নাটকীয়ভাবে নিজেকে মেলে ধরেন। ১৯৪৮ সালে ইংল্যান্ড সফরে অস্ট্রেলিয়া দলের অধিনায়কের দায়িত্বে মনোনীত হন ও দলটি অপরাজেয় নামধারী হয়। ঐ সফরে তার দল কোন খেলায় পরাজিত হয়নি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. মূল্যায়ন
titleC. বহিঃসংযোগ
titleD. বিতর্ক
উত্তর: titleB
জয়মতীর মনে দৃঢ় বিশ্বাস ছিল যে লালুকসোলার সেচ্ছাচারী শাসনকে দমন করে গদাপানি রাজ্যে শান্তি ফিরিয়ে আনবেন। তাই তিনি লালুকসোলার হাতে অঙ্গ ক্ষত হওয়ার পূর্বে গদাপানিকে আত্মোগোপন করার জন্য অনুরোধ করেছিলেন। ইতিহাসের মতে গদাপানি আত্মোগোপন করার সময় তিনি তাঁর পত্নি জয়মতি ও দুই পুত্র লাই ও লেচাইকে রেখে গিয়েছিলেন। কিন্তু হরকান্ত বরুয়ার মতে গদাপানি পরিবার সহ অরন্যে ঘড় বানিয়ে পালিয়ে ছিলেন কিন্তু লালুকসোলার সৈন্য সেই স্থানে উপস্থিত হওয়ায় জয়মতী তাঁর স্বামী গদাপানিকে পালিয়ে জাওয়ার জন্য অনুরোধ করেন। আত্মগোপন অবস্থায় তিনি মেটেকার বগী বরপোহারীর গৃহে ছিলেন তারপর তিনি নাগা পাহাড়ে আশ্রয় নেন। গদাপানিকে ধরিতে না পেরে রাজার সৈন্যেরা তাঁর পত্নী জয়মতীকে বন্দি করেন। রাজদরবারে জয়মতীকে অনেকবার প্রশ্ন করার পরও তিনি গদাপানি কোথায় লুকিয়ে আছেন তা বলেন নাই। পত্নীকে উদ্ধার করার জন্য গদাপানি আসবে ভেবে লালুকসোলা জয়মতীর উপর অত্যাচার করা আরম্ভ করেন। জয়মতীকে জেরেঙা পথার নামক স্থানে কাটাগাছের সহিত বেধে নানা ধরনের শাস্তি দেওয়া হয় তথাপিও তিনি স্বামীর বিষয়ে বলতে অস্বিকার করেন। পত্নির শাস্তির কথা শুনতে পেয়ে গদাপানি নগা পাহাড় থেকে ছদ্মবেশে জেরেঙা পথারে আসেন। তিনি অপরিচিত লোকের বেশে জয়মতীকে শাস্তি ভোগ না করে রাজাকে স্বামীর আত্মগোপনের ঠিকানা বলে দেওয়ার জন্য বলেন । কিন্তু জয়মতী ছদ্মবেশি স্বামীকে চিনে ফেলেন ও তাঁকে পালিয়ে থাকার জন্য অনুরোধ করেন। ১৪ দিনের নির্যাতন সহ্য করে ১৬৭৯ সনের ২৭ মে তারিখে জয়মতীর মৃত্যু হয়। দুতিরাম হাজরিকার অসম পদ্য বুরঞ্জী নামক পুস্তকে উল্লেখ করা মতে জয়মতীর লাই ও লেচাই নামক পুত্র ও আরেকটি কন্যা সন্তানও ছিল। চাওদাঙ কন্যা ও জয়মতীকে হত্যা করেছিলেন। অপরদিকে সুর্যকুমার ভূঞার মতে মৃত্যুর সময় জয়মতী গর্ভবতী ছিলেন। 
সঠিক অনুচ্ছেদ শিরোনাম কোনটি?
titleA. গদাপানির আত্মগোপন
titleB. বংশ এবং পরিবার
titleC. রাজনৈতিক অস্থিরতা
titleD. গদাধর সিংহ ও রুদ্র সিংহের শাসন
উত্তর: titleA
১৯৯৩ সালে মঠবাড়িয়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মঠবাড়িয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৯টি মহল্লায় বিভক্ত । ১৬.৮৮ বর্গ কি.মি. আয়তনের মঠবাড়িয়া শহরের ৪.০১ বর্গ কি.মি এলাকা মঠবাড়িয়া পৌরসভা দ্বারা পরিচালিত হয়।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. প্রশাসন
titleC. শিক্ষা ব্যবস্থা
titleD. ভৌগোলিক উপাত্ত
উত্তর: titleB
শিক্ষার হার ৬১.২০%; পুরুষ ৬১.০৮%, মহিলা ৫৯.১২%। কলেজ ১৬টি, মাধ্যমিক বিদ্যালয় ৮৮টি, প্রাথমিক বিদ্যালয় ৫৪৯টি, মাদ্রাসা ২৯টি। উল্লেখযোগ্য শিক্ষা প্রতিষ্ঠানের মধ্যে রয়েছে প্রেসিডেন্ট প্রফেসর ড. ইয়াজউদ্দিন আহম্মেদ রেসিডেন্সিয়াল মডেল স্কুল অ্যান্ড কলেজ (২০০৭),
সরকারি হরগঙ্গা কলেজ (১৯৩৮), সরকারি শ্রীনগর কলেজ (১৯৭০), কে কে গভঃ ইন্সটিটিউশন (১৯৪২) প্রভৃতি।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. উৎসব
titleC. শিক্ষা
titleD. শিল্প প্রতিষ্ঠান
উত্তর: titleC
১৯৭১ সালে পাকিস্তানি সৈন্যরা পূর্ব পাকিস্তানে নৃশংস সামরিক আক্রমণ শুরু করে যার ফলস্বরূপ বাংলাদেশের স্বাধীনতা যুদ্ধ শুরু হয়। পাকিস্তান নৌবাহিনীর ফ্রান্সে নির্মাণাধীন ডুবোজাহাজ "পিএনএস ম্যাংরো" থেকে ৮ জন বাঙালি নাবিক বিদ্রোহ করেন এবং বাংলাদেশে ফিরে নৌবাহিনীর ভিত্তি তৈরি করেন। পরবর্তীতে আরও বিদ্রোহী নৌসেনা তাদের সাথে যুক্ত হন। ১৯৭১ সালের জুলাই মাসে "সেক্টর কমান্ডার্স কনফারেন্সে" বাংলাদেশ নৌবাহিনীর আনুষ্ঠানিক যাত্রা শুরু হয়। শুরুতে নৌবাহিনীর জনবল ছিল ৪৫ জন আর সরঞ্জাম ছিল ভারত থেকে পাওয়া দুটি টহল জাহাজ "পদ্মা" ও " পলাশ"। এই জাহাজগুলো পাকিস্তানি নৌবহরের উপর আক্রমণের কাজে ব্যবহৃত হত। যুদ্ধের সময় ১০ নম্বর সেক্টর ছিল নৌ সেক্টর। তবে যুদ্ধকালীন সময়ে নৌকমান্ডোরা সারা দেশেই অভিযান চালিয়েছেন। অন্য সেক্টরে অভিযান চালানোর সময় সেক্টর কমান্ডের সাথে সমন্বয় করে নেয়া হত।

যুদ্ধের সময় নৌসেনাদের প্রধান লক্ষ্য ছিল সামুদ্রিক যোগাযোগের পথ বন্ধ করা এবং সকল সমুদ্র ও নদীবন্দরগুলো ব্যবহার অনুপযোগী করে তোলা। সে লক্ষে তারা সারা দেশব্যাপী ৪৫টি প্রথাগত ও অপ্রথাগত আক্রমণ চালান। ১৯৭১ সালের ১৫ অগাস্ট বাংলাদেশ নৌবাহিনী ও মুক্তিবাহিনীর নৌযোদ্ধারা অপারেশন জ্যাকপট নামক একটি কমান্ডো অভিযান চালান চট্টগ্রাম ও মোংলা সমুদ্রবন্দর এবং চাঁদপুর ও নারায়ণগঞ্জ নদীবন্দরে। এই অভিযানে মোট ২৬টি জাহাজ ধ্বংস হয় ও আরও বহু জাহাজ ক্ষতিগ্রস্ত হয়। এসব জাহাজের মধ্যে রয়েছে "এমভি হরমুজ", "এমভি আল আব্বাস", "ওরিয়েন্ট বার্জ নং-৬" এবং "এসএস লাইটিং" এর মত জাহাজ যারা পাকিস্তানি বাহিনীর জন্য অস্ত্র ও সামরিক সরঞ্জাম বহন করছিল। দেশ শত্রুমুক্ত হওয়ার আগ পর্যন্ত এই নৌকমান্ডোরা সারাদেশে অসংখ্য সফল অভিযান পরিচালনা করেন। ১৯৭১ সালের ১০ ডিসেম্বর ভারতীয় বিমানবাহিনীর ভুলবশত আক্রমণে পদ্মা ও পলাশ ডুবে যায়। অফিশিয়াল তথ্য অনুযায়ী মুক্তিযুদ্ধকালে নৌবাহিনীর সাথে যুক্ত ছিল ৩৩৪ জন সদস্য যাদের মধ্য ২২ জন যুদ্ধে শহীদ হন।

সঠিক অনুচ্ছেদ শিরোনাম কোনটি?
titleA. প্রশাসনিক শাখা
titleB. একাবিংশ শতাব্দী
titleC. নৌপ্রধানগণের তালিকা
titleD. ১৯৭১: স্বাধীনতা যুদ্ধ ও বাংলাদেশ নৌবাহিনীর জন্ম
উত্তর: titleD
১৯৪০ এর মার্চে লাহোর প্রস্তাব উত্থাপনের পর মুসলমান সমাজের ছাত্রদের মধ্যে পাকিস্তান আন্দোলন সাড়া জাগায়। ঢাকা বিশ্ববিদ্যালয়ের মুসলমান ছাত্রগণ এই প্রথম দেশের বৃহত্তম রাজনৈতিক আন্দোলনের সাথে সক্রিয় ভাবে যুক্ত হয়। দেশ বিভাগের আগে ঢাকা শহর "হিন্দুস্তান", "পাকিস্তান" এলাকায় বিভক্ত হয়ে উঠে। ঢাকার হিন্দুরা কংগ্রেস, ফরওয়ার্ড ব্লক, আরএসপি, হিন্দু মহাসভার অনুগামী ছিল, কিছু কিছু হিন্দু ছিল বামপন্থী। মুসলমান অধিবাসীদের কিছু ছিল মুসলিম লীগের সমর্থক আর বাকিরা শেরে বাংলা এ. কে. ফজলুক হকের অনুসারী।

১৯৪৩ সালের ঢাকা বিশ্ববিদ্যালয়ের ছাত্রীদের এক অনুষ্ঠানে সাজসজ্জার প্রতিবাদের মুসলমান ছাত্ররা বিক্ষোভ প্রদর্শন করে ফলে হিন্দু ও মুসলমান ছাত্রদের মধ্যে সাম্প্রদায়িক সংঘাত দেখা যায়। ১৯৪৩ সালের ২ ফেব্রুয়ারি এরকম এক দাঙ্গায় ছুরিকাঘাতে নিহত হন "পাক্ষিক পাকিস্তান" পত্রিকার প্রতিষ্ঠাতা মুসলিম লীগ ও সাহিত্য সংসদের কর্মী নজির আহমেদ। বিশ্ববিদ্যালয় প্রাঙ্গণের দক্ষিণ গেটের কাছাকাছি এক স্থানে মারামারি চলছিল। নজির আহমেদ সেটা থামাতে গিয়ে নজির আহমেহ নিজেই আঘাত পান। তাকে মিটফোর্ড হাসপাতালে নিয়ে যাওয়া হয়। সন্ধ্যার দিকে তিনি মারা যান। কবি জসীমউদ্দীন হাসপাতালে সর্বক্ষণ তার পাশে ছিলেন। এসময়ে আরও একজন মুসলমান ছাত্র মোতাহার হোসেন ক্যাম্পাসে ছুরিকাবিদ্ধ হয়ে প্রাণ হারান।

দ্বিতীয় মহাযুদ্ধের সময় ক্যাম্পাসের অধিকাংশ ভবন সেনাবাহিনীর হুকুম দখলে চলে যায়। ফলে ঢাকা বিশ্ববিদ্যালয় সংকুচিত হয়ে পড়ে ঢাকা হল (বর্তমান শহীদুল্লাহ হল), ফজলুল হক হল এবং কার্জন হল এলাকার ভবনগুলোতে।

তেতাল্লিশের মন্বন্তরে বিশ্ববিদ্যালয়ের ছাত্রসংখ্যা সর্বনিন্ম পর্যায়ে নেমে আসে। দুর্ভিক্ষ শেষ হয়, যুদ্ধ থামে কিন্তু সাম্প্রদায়িক শক্তির কালো থাবা ধীরে ধীরে ভয়ঙ্কর হতে থাকে।
১৯৪৬ থেকে ১৯৪৯ খ্রিষ্টাব্দ পর্যন্ত ঢাকা বিশ্ববিদ্যালয়কে কেন্দ্র করে প্রগতি লেখক সংঘের কর্মকান্ড বিকশিত হয়। এ সংঘের সক্রিয় কর্মীদের মধ্যে ছিলেন মুনীর চৌধুরী, শামসুর রহমান খান, সুলতানুজ্জামান খান, অরবিন্দ সেন, মদনমোহন বসাক, কল্যাণ দাশগুপ্ত, আবদুল্লাহ আল-মুতী শরফুদ্দিন প্রমুখ।

সঠিক অনুচ্ছেদ শিরোনাম কোনটি?
titleA. ঢাকা বিশ্ববিদ্যালয় আইন
titleB. চল্লিশের দশক
titleC. ঢাকা বিশ্ববিদ্যালয় নিম্ন কর্মচারী আন্দোলন
titleD. আগরতলা ষড়যন্ত্র মামলা
উত্তর: titleB
স্মিথ দীর্ঘ দেহের অধিকারী ও বামহাতি উদ্বোধনী ব্যাটসম্যানরূপে ক্রিকেটে অংশগ্রহণ করছেন। টেস্টে তিনি সর্বমোট ২৭টি সেঞ্চুরি করেন, তন্মধ্যে ডাবল সেঞ্চুরি করেছেন ৫টি। দীর্ঘদেহী বামহাতি গ্রেইম স্মিথ ২০০৩ সালে দক্ষিণ আফ্রিকা দলের পক্ষ হয়ে ইংল্যান্ড সফরে ধারাবাহিকভাবে ডাবল সেঞ্চুরি করেছেন। এজবাস্টনে ২৭৭ এবং লর্ডসে ২৫৯ রান করেছিলেন। তন্মধ্যে বিদেশী খেলোয়াড় হয়ে তিনি লর্ডসে সর্বোচ্চ রান করেন। ১৯ জুলাই, ২০১২ তারিখে ইংল্যান্ড দলের বিপক্ষে নিজস্ব শততম টেস্টে অংশগ্রহণ করেন। ১ ফেব্রুয়ারি, ২০১৩ তারিখে তার ৩২তম জন্মদিনে পাকিস্তানের বিপক্ষে শততম টেস্ট খেলায় নেতৃত্ব দেন। ২৪ অক্টোবর, ২০১৩ তারিখে নিজস্ব ১১২তম টেস্টে দক্ষিণ আফ্রিকার মধ্যে ২য় ও বৈশ্বিকভাবে দ্বাদশ খেলোয়াড় হিসেবে ৯০০০ রানের কোটা অতিক্রম করেন। হার্শেল গিবসের সাথে উদ্বোধনী জুটিতেই তিনি সর্বাধিক সাফল্য পেয়েছেন। দক্ষিণ আফ্রিকার ৩০০ রানের চারটি জুটিতেই তিনি নৈপুণ্যের স্বাক্ষর রেখেছেন। তন্মধ্যে তিনটি ছিল গিবসের সাথে এবং বাকী একটি ৪১৫ রানের বিশ্বরেকর্ডের অধিকারী জুটিতে বাংলাদেশের বিপক্ষে নিল ম্যাকেঞ্জি অংশ নিয়েছেন। একদিনের আন্তর্জাতিকে সেঞ্চুরি করেছেন ১০টি।

সঠিক অনুচ্ছেদ শিরোনাম কোনটি?
titleA. বিতর্ক
titleB. ব্যক্তিগত জীবন
titleC. প্রারম্ভিক জীবন
titleD. খেলোয়াড়ী জীবন
উত্তর: titleD
প্রথম টেস্টে গ্যারি কোজিয়ার ও পল হিবার্টকে নিয়ে খেলার পর দ্বিতীয় টেস্টে হিবার্টের পরিবর্তে জন ডাইসনকে খেলানো হয়।

প্রথম ইনিংসে ৫৩ রান তুলেন জন ডাইসন। বব সিম্পসনের সাথে ৮৪ রানের মূল্যবান জুটি গড়েন। দ্বিতীয় ইনিংসে ৪ রান তুললেও প্রথম ইনিংসে এগিয়ে থাকার কারণে অস্ট্রেলিয়া দল স্বল্প ব্যবধানে জয় পায়।

পরবর্তী দুই টেস্টেও তাকে খেলানো হয়। তবে উভয় টেস্টেই সফরকারী ভারত দলের বিপক্ষে স্বাগতিক অস্ট্রেলিয়া দল হেরে যায়। ০ ও ১২ এবং ২৬ ও ৬ রান তুলেন তিনি। এরফলে, দল থেকে বাদ পড়েন ও ওয়েস্ট ইন্ডিজ গমন থেকে তাকে বিরত রাখা হয়।

ঐ গ্রীষ্মে সিডনির প্রথম খেলোয়াড় হিসেবে স্তরভিত্তিক ক্রিকেটে হেলমেট পরিধান করে খেলতে নামেন। ঐ মৌসুমে ২৫ গড়ে ৬০৭ রান তুলতে সমর্থ হন জন ডাইসন। ১৯৭৮ সালে ল্যাঙ্কাশায়ার লীগে অংশগ্রহণ করেছিলেন তিনি।

১৯৭৮-৭৯ মৌসুমের গ্রীষ্মে টেস্ট দলে অন্তর্ভূক্ত করতে পারেননি নিজেকে। জিলেট কাপের একটি খেলায় অংশগ্রহণের পর রাজ্য দলে খেলার সুযোগ পাননি। কিন্তু, জেলা পর্যায়ের খেলায় ৫৭ রান তুলে এর সমুচিত জবাব দেন জন ডাইসন।

এরপর রন ক্রিপিনের পরিবর্তে পুণরায় রাজ্য দলে তাকে অন্তর্ভূক্ত করা হয়। ফিরে এসেই সফরকারী ইংরেজ একাদশের বিপক্ষে উৎসাহব্যঞ্জক ৬৭ রানের ইনিংস খেলেন।

ঐ মৌসুমে ৪৪.২১ গড়ে ৬১৯ রান তুলেন। তন্মধ্যে তাসমানিয়ার বিপক্ষে ১৯৭ রান সংগ্রহ করেছিলেন তিনি। তাসত্ত্বেও দল নির্বাচকমণ্ডলী অ্যান্ড্রু হিলডিচকে অগ্রাধিকার দেয়। ১৯৭৯-৮০ মৌসুমে রাজ্যদলের প্রস্তুতিমূলক খেলায় ৫৫ রান তুললেও এনএসডব্লিউ কর্মকর্তারা ট্রেভর চ্যাপেলকে প্রাধান্য দেন। এর প্রধান কারণ ছিল মূলতঃ বিশ্ব সিরিজে অংশগ্রহণকারীদেরকে দূরে রাখা। বিতর্কিত এ পদক্ষেপ গ্রহণ করা সত্ত্বেও ডাইসন নিজের উপর আস্থা রেখে দলে ফিরে আসেন। ঐ মৌসুমে ৪২ গড়ে ৭২৯ রান সংগ্রাহক হন। ফলশ্রুতিতে ১৯৮০ সালে ইংল্যান্ড সফরের জন্য তাকে অস্ট্রেলিয়া দলের সদস্যরূপে মনোনীত করা হয়। এ সফরে তিনটি প্রথম-শ্রেণীর খেলায় অংশ নিয়ে সর্বোচ্চ করেন ৩৩ রান। এরফলে শতবার্ষিকী টেস্টে খেলার সুযোগ থেকে বঞ্চিত হন তিনি।

সঠিক অনুচ্ছেদ শিরোনাম কোনটি?
titleA. তৃতীয় প্রত্যাবর্তন
titleB. টেস্ট ক্রিকেট
titleC. খেলোয়াড়ী জীবন
titleD. অ্যাশেজ সিরিজ, ১৯৮১
উত্তর: titleB
অতি স্থূলতা রোগের প্রধান চিকিত্‌সার মধ্যে রয়েছে খাদ্যাভ্যাস এবং শারীরিক কসরত। খাদ্যাভ্যাস কর্মসূচীর ফলে অল্প সময়ের মধ্যে ওজন হারানো সম্ভব, কিন্তু এই ওজনকে ওইভাবে কমিয়ে রাখা সমস্যার হতে পারে এবং মাঝে মাঝেই শারীরিক কসরতের প্রয়োজন পড়তে পারে। একইসঙ্গে কম ক্যালোরিযুক্ত খাবার ঐ ব্যক্তির জীবনশৈলীর চিরদিনের অংশ হয়ে যেতে পারে। ওজন কমিয়ে তা দীর্ঘ সময়ের জন্য বজায় রাখার ক্ষেত্রে সাফল্যের হার খুবই কম. এই সাফল্যের হার হলো ২—২০শতাংশ। 

সঠিক অনুচ্ছেদ শিরোনাম কোনটি?
titleA. সংক্রামক প্রতিনিধিসমূহ
titleB. ব্যবস্থাপনা
titleC. শিশুবয়সের স্থূলতা
titleD. চিকিৎসা সংক্রান্ত এবং মানসিক অসুস্থতা
উত্তর: titleB
বেহুলার চর এবং এই উপজেলার প্রায় তিন ভাগের এক ভাগ নদী। আর এই নদীগুলোর কোল ঘেষা গ্রামগুলো দেখতে অনেক সুন্দর। আরো রয়েছে ছোট বড় অনেক চর যা দেখলে মনে হয় এক একটা দ্বীপ। আর এই চরগুলোর সৌন্দর্য কাশফুল আরও বহুগুন বাড়িয়ে দেয়। এই নদীগুলো পাহাড়া দেওয়ার জন্য রয়েছে একটা জলথানা, যা বাংলাদেশের দুইটি জলথানার একটি। এছাড়া রয়েছে পাহাড়িয়া নদী। যে নদী মাঝে মাঝে ভারত বাংলাদেশের মধ্যে ভাগ হয়ে গেছে।
বাংলাদেশের প্রথম এবং একমাত্র সচল বর্ডার হাট রাজিবপুরে অবস্থিত। যা উপজেলাটির বালিয়ামারী এবং ভারতের মেঘালয় রাজ্যের কালাইচর সীমান্তে অবস্থিত। প্রতিদিন নিয়মিতভাবে এখানে দর্শক সমাগম ঘটে থাকে।


সঠিক অনুচ্ছেদ শিরোনাম কোনটি?
titleA. দর্শনীয় স্থান
titleB. ভূমি ব্যবহার
titleC. প্রশাসন
titleD. অবস্থান ও আয়তন
উত্তর: titleA
হিন্দুস্তান রেকর্ডস থেকে অঞ্জনা দাস ও হরিপদ চট্টোপাধ্যায়ের কণ্ঠে এই গানটি প্রথম রেকর্ড করা হয়। রেকর্ড নং ছিল এইচ ২৪৬। পরবর্তীকালে হেমন্ত মুখোপাধ্যায়, সুচিত্রা মিত্র, চিত্রলেখা চৌধুরী, প্রমিতা মল্লিক, ইন্দ্রাণী সেন, শ্রাবণী সেন, শ্রীকান্ত আচার্য, কুমার শানু প্রমুখ শিল্পীরা এই গানটি রেকর্ড করেন। দেবব্রত বিশ্বাস ও গীতা নাহা, হেমন্ত মুখোপাধ্যায় ও সুমিত্রা রায় এবং সুবিনয় রায় ও বনানী ঘোষ দ্বৈতকণ্ঠে গানটি রেকর্ড করেছেন।

সঠিক অনুচ্ছেদ শিরোনাম কোনটি?
titleA. প্রকাশনার ইতিহাস
titleB. প্রতিক্রিয়া
titleC. কথা
titleD. রেকর্ডে প্রকাশ
উত্তর: titleD